Document ID: /roh_data/filtered/fineweb-2-filterrobots_roh.jsonl.gz/40235

Carli Scherrer ha fatg il seminari da scolast e dà scola blers onns a Trun. En l'entira Rumantschia è el vegnì enconuschent pervi da ses post sco collavuratur da la Lia Rumantscha. In da ses merits èn stadas las inscripziuns rumantschas tar las fatschentas. Quai na sa chapiva insumma betg da sasez ils onns 70 ed 80.
In auter merit ch'ha fatg enconuschent Carli Scherrer èn sias cumposiziuns. Onns a la lunga ha el era dirigì il chor da Schlans.
Famiglia musicala
Las soras Scherrer èn sias quatter figlias. Clau Scherrer – il manader da la scola da musica Surselva e dirigent da plirs chors – è ses figl.
La musicalitad hajan ses uffants ertà da la mamma, manegia Scherrer. En lur famiglia dominava il chant. Era haja el emprendì d'enconuscher sia dunna Sabina per amur dal chant.
Jau hai fatg pasch cun tut ils animals e na vom gia blers onns betg pli a chatscha.
Sco um giuven è Carli Scherrer era stà chatschadur, ina passiun ch'el haja dentant pers dal tuttafatg, sco el di.
RR novitads 11:00